Správa Komisie o vykonávaní nariadenia (EHS) č. 3820/85 o harmonizácii niektorých právnych predpisov v sociálnej oblasti, ktoré sa týkajú cestnej dopravy, v rokoch 2005 – 2006 (24. Správa Komisie o vykonávaní právnych predpisov v sociálnej oblasti, ktoré sa týkajú cestnej dopravy) {SEC(2009)1100} /* KOM/2009/0416 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 3.8.2009 KOM(2009) 416 v konečnom znení SPRÁVA KOMISIE o vykonávaní nariadenia (EHS) č. 3820/85 o harmonizácii niektorých právnych predpisov v sociálnej oblasti, ktoré sa týkajú cestnej dopravy, v rokoch 2005 – 2006 (24. správa Komisie o vykonávaní právnych predpisov v sociálnej oblasti, ktoré sa týkajú cestnej dopravy) {SEC(2009)1100} SPRÁVA KOMISIE o vykonávaní nariadenia (EHS) č. 3820/85 o harmonizácii niektorých právnych predpisov v sociálnej oblasti, ktoré sa týkajú cestnej dopravy, v rokoch 2005 – 2006 (24. správa Komisie o vykonávaní právnych predpisov v sociálnej oblasti, ktoré sa týkajú cestnej dopravy) ZHRNUTIE Táto správa Komisie sa týka vykonávania nariadenia Rady (EHS) č. 3820/85[1] o harmonizácii niektorých právnych predpisov v sociálnej oblasti, ktoré sa týkajú cestnej dopravy. V tomto nariadení sa stanovujú maximálne časy jazdy a minimálne dĺžky prestávok a odpočinku pre vodičov z povolania, ako aj postupy kontroly. Podľa sprievodnej smernice 88/599/EHS[2] o štandardných kontrolných postupoch sú členské štáty povinné zabezpečiť, aby sa najmenej 1 % všetkých dní odpracovaných vodičmi nákladných automobilov a autobusov z povolania kontrolovalo buď inšpekciami v priestoroch dopravných podnikov alebo na cestách. Napriek povinnosti podávať správy niektoré členské štáty odovzdali svoje údaje so závažným omeškaním. S cieľom zabezpečiť, aby budúca správa nemeškala, je veľmi dôležité, aby Komisia dostala správy členských štátov za roky 2007 – 2008 do 30. septembra 2009. Tieto správy musia obsahovať informácie o vykonávaní smernice 2002/15/ES[3] o organizácii pracovnej doby osôb vykonávajúcich mobilné činnosti v cestnej doprave podľa jej článku 13 ods. 1. Komisii sa tak umožní vypracovať komplexnú správu, ktorá bude obsahovať všetky relevantné informácie týkajúce sa vykonávania sociálnych pravidiel v cestnej doprave. Rakúsko, Francúzsko, Taliansko a Španielsko počas sledovaného obdobia správy zvýšili celkový počet kontrolovaných pracovných dní. Priemerný celkový počet kontrolovaných pracovných dní (domácich štátnych príslušníkov a cudzích štátnych príslušníkov spolu) zostal počas obdobia 2005 – 2006 viac-menej na rovnakej úrovni, približne 2,4 milióna, v porovnaní s priemerom približne 2,3 milióna pracovných dní skontrolovaných v predchádzajúcom sledovanom období správy. Okrem Cypru, Estónska, Írska, Holandska, Portugalska a Švédska, všetky členské štáty prekročili povinnú hranicu kontroly 1 % všetkých pracovných dní, zatiaľ čo Rakúsko, Francúzsko, Nemecko, Taliansko, Poľsko a Španielsko prekročili hranicu 2 %, ktorá 1. januára 2008 nadobúda účinnosť ako povinná prahová hodnota. Túto prahovú hodnotu prekročilo aj Švajčiarsko. Celkový počet priestupkov zistených na území EÚ a oznámených Komisii sa mierne znížil, aj keď v niektorých členských štátoch sa zvýšil. V porovnaní s predchádzajúcim sledovaným obdobím správy sa znížil počet zistených priestupkov v súvislosti s prestávkami a dobami odpočinku, ako aj počet priestupkov týkajúcich sa časov jazdy, zatiaľ čo v súvislosti so služobnými harmonogramami a rozpismi služieb sa zaznamenalo zvýšenie. Najčastejšie porušenia sa týkali článku 7 nariadenia (prestávok), pričom sa zistilo 425 195 porušení. V predchádzajúcom sledovanom období správy sa najväčší počet zistených porušení týkal článku 8 nariadenia (dôb odpočinku; 435 849). Počas tohto sledovaného obdobia správy nebolo ešte možné zmerať účinky nového nariadenia (ES) č. 561/2006[4] o čase jazdy a dobách odpočinku, ktoré nadobudlo účinnosť 11. apríla 2007, ani jeho vykonávajúcej smernice 2006/22/ES[5] o minimálnych podmienkach vykonávania nariadení (EHS) č. 3820/85 a (EHS) č. 3821/85, ktorá nadobudla účinnosť 1. mája 2006. Očakáva sa však, že týmito novými pravidlami sa presadzovanie právnych predpisov v sociálnej oblasti zjednoduší. Poskytujú cielený prístup založený na hodnoteniach rizika, posilňujú spoluprácu medzi členskými štátmi a dávajú Komisii vykonávacie právomoci, najmä v súvislosti s minimálnymi štandardmi pre kontroly na cestách a kontroly v prevádzkových priestoroch, štandardným zariadením jednotiek presadzovania práva a v súvislosti s tým, ktoré skutkové okolnosti sa majú považovať za porušenia. Tieto právomoci sa vykonávajú s pomocou regulačného výboru. Potrebné je viac sa zamerať na účinné a harmonizované vykonávanie zlepšeného súboru sociálnych pravidiel. 1. ÚVOD Táto správa, ktorá sa vzťahuje na dvojročné obdobie 2005 – 2006, sa zakladá na informáciách, ktoré poskytli členské štáty na štandardnom formulári zavedenom v súlade s rozhodnutím Komisie z 22. februára 1993[6]. Odovzdané správy boli väčšinou úplné, ale v kvalite správ existovali nedostatky. Napríklad Grécko neodovzdalo údaje o priestupkoch. Niektoré členské štáty ako Slovinsko alebo Česká republika odovzdali správy iba za časti sledovaného obdobia správy. Niektoré správy sa odchyľovali od formátu správy tým, že sa v nich dostatočne nerozlišovalo medzi tromi rôznymi skupinami vodičov, ktoré sa majú kontrolovať (domáci štátni príslušníci, štátni príslušníci iných členských štátov, štátni príslušníci tretích krajín). Členské štáty, ktoré pristúpili k EÚ v roku 2004, museli prvýkrát podať svoje správy za obdobie 2005 – 2006. Rumunsko a Bulharsko, ktoré sa stali členskými štátmi Európskej únie dňa 1. januára 2007, teda po skončení sledovaného obdobia správy, nemuseli ešte národnú správu odovzdať. Rumunsko však odovzdalo úplnú správu za celé obdobie. Aj Švajčiarsko odovzdalo svoje údaje Komisii. 2. SÚHRNNÉ TABUĽKY 2.1. Kontroly: zhrnutie Nižšie uvedená tabuľka znázorňuje počet dní skutočne kontrolovaných v pomere k minimálnemu počtu pracovných dní, ktoré sa majú kontrolovať počas sledovaného obdobia správy (1. januára 2005 – 31. decembra 2006). - a - | - b - | - c - | - d - | - e - | Členský štát | Minimálny počet pracovných dní, ktoré sa majú kontrolovať | Počet kontrolovaných pracovných dní (domáci štátni príslušníci) | Počet kontrolovaných pracovných dní (cudzí štátni príslušníci) | Celkový počet kontrolovaných pracovných dní | Počet kontrolovaných pracovných dní v pomere k minimálnemu počtu dní, ktoré sa majú kontrolovať (d/a) | Rakúsko | 470 736 | 875 914 | 510 678 | 1 386 592 | 2,95 | Belgicko | 726 000 | 965 414 | 152 065 | 1 117 479 | 1,54 | Cyprus | 77 589 | 4 738 | 4 738 | 0,06 | Česká republika[7] | 265 491 | 1 159 843 | 219 308 | 1 379 151 | (5,19) | Dánsko | 220 000 | 284 455 | 27 985 | 312 440 | 1,42 | Estónsko | 61 160 | 37 189 | 2 290 | 39 479 | 0,65 | Fínsko | 334 000 | 379 920 | 79 033 | 458 953 | 1,37 | Francúzsko[8] | 2 505 000 | 8 958 405 | 2 073 646 | 11 032 051 | 4,4 | Nemecko | 5 717 462 | 7 571 798 | 5 586 304 | 13 158 102 | 2,3 | Grécko | 6 402 | 29 646 | 917 | 30 563 | (4,77) | Maďarsko | 560 000 | 639 530 | 132 494 | 772 024 | 1,37 | Írsko | 904 700 | 632 710 | 89 | 632 799 | 0,70 | Taliansko | 3 268 176 | 7 441 167 | 934 095 | 8 375 262 | 2,56 | Lotyšsko | 305 662 | 485 697 | 73 915 | 559 612 | 1,83 | Litva | 251 660 | 237 567 | 78 807 | 316 374 | 1,26 | Luxembursko | 51 201 | 72 091 | 15 923 | 88 014 | 1,72 | Malta | 103 | 1 001 | 65 | 1 066 | (10,34) | Holandsko | 595 405 | 471 571 | 59 831 | 531 402 | 0,89 | Poľsko | 1 286 126 | 5 063 096 | 3 479 674 | 8 542 770 | 6,64 | Portugalsko | 585 077[9] | 99 613 | 518 | 100 131 | 0,17 | Rumunsko | 410 106 | 428 043 | 72 680 | 500 723 | 1,22 | Slovensko | 164 027 | 202 278 | 1 519 | 203 797 | 1,24 | Slovinsko7 | 80 000 | 81 059 | (1,01) | Španielsko | 1 912 819 | 4 138 122 | 438 912 | 4 577 034 | 2,39 | Švédsko | 528 000 | 414 891 | 96 227 | 511 118 | 0,97 | Spojené kráľovstvo | 2 254 506 | 3 157 534 | 484 546 | 3 642 080 | 1,62 | Švajčiarsko | 412 040 | 1 646 858 | 331 930 | 1 978 788 | 4,80 | Z tejto tabuľky vyplýva, že väčšina členských štátov úspešne splnila cieľ 1 % všetkých pracovných dní, ktoré sa mali kontrolovať. Výnimkou bol Cyprus (0,06), Estónsko (0,65), Írsko (0,70), Holandsko (0,89), Portugalsko (0,17) a Švédsko (0,97). Správa Slovinska sa týka iba roku 2006 a nerozlišuje sa v nej medzi domácimi štátnymi príslušníkmi a cudzími štátnymi príslušníkmi v súvislosti s kontrolovanými pracovnými dňami. Preto nie je možné vytvoriť závery o rovnováhe medzi kontrolami týchto dvoch skupín. Z uvedených čísel vyplýva, že niektoré údaje sa v správach uviedli nekonzistentne. V prípade Grécka nie je pravdepodobné, žeby iba 1 345 vozidiel malo podliehať nariadeniu (EHS) č. 3820/85 o harmonizácii niektorých právnych predpisov v sociálnej oblasti, ktoré sa týkajú cestnej dopravy, keďže Grécko oznámilo 3 997 overených kópií licencií Spoločenstva v kontexte nariadenia (EHS) č. 881/92[10] o prístupe na trh cestnej dopravy. Podobná poznámka sa týka Malty, v ktorej prípade počet overených kópií licencií Spoločenstva v podobnom rozsahu prekračuje počet vozidiel, ktoré podliehajú nariadeniu, čo vedie k minimálnemu počtu kontrolovaných pracovných dní iba 103. V prípade Českej republiky je počet oznámených vykonaných kontrol značne vysoký v porovnaní s dvojročnými údajmi krajín s podobnými charakteristikami, napríklad Rakúska alebo Maďarska, aj keď česká správa je iba za rok 2006. Až do ďalšieho overenia týchto údajov sa aritmeticky vypočítaný výkonnostný pomer nebude ďalej brať do úvahy. Predchádzajúcu správu podanú za roky 2004 – 2005 nebolo možné vziať do úvahy, pretože sa nedalo jasne odlíšiť, ktoré kontroly boli vykonané v roku 2004 (a preto nepatria do sledovaného obdobia správy) a pre nedostatok výpočtu minimálnych kontrol, ktoré sa mali vykonať. Vo všetkých týchto správach sa vypočítaný pomer uvádza v zátvorkách a nebude sa ďalej brať do úvahy. 2.2. Priestupky: zhrnutie Počet zaznamenaných priestupkov: články 6, 7, 8 a 14 nariadenia (EHS) č. 3820/85 Prehľad podľa členských štátov Členský štát | Cestujúci | Tovar | Spolu | 6 | Časy jazdy | 297 244 | 7 | Prestávky | 425 195 | 8 | Doby odpočinku | 241 365 | 14 | Služobný harmonogram a rozpis služieb | 52 951 | Spolu | 1 016 755 | Belgická správa poukazuje na fakt, že celkový počet domácich štátnych príslušníkov kontrolovaných na cestách bol 35 761, počet kontrol cudzích štátnych príslušníkov bol 59 264. Vedie to k takmer rovnakému počtu priestupkov zaznamenaných pri operáciách osobnej dopravy pre domácich a cudzích štátnych príslušníkov. Pokiaľ ide o prepravu tovaru, počet priestupkov, ktorých sa dopustili cudzí štátni príslušníci prekročil počet priestupkov, ktorých sa dopustili domáci štátni príslušníci viac ako trojnásobne. Podobná poznámka sa týka Litvy. Kým počet kontrol týkajúcich sa domácich štátnych príslušníkov je vyšší ako počet cudzích štátnych príslušníkov, počet zistených priestupkov je takmer rovnaký v prípade domácich štátnych príslušníkov aj cudzích štátnych príslušníkov, pokiaľ ide o osobnú dopravu. Pri preprave tovaru počet priestupkov zistených počas kontrol cudzích štátnych príslušníkov významne prekračuje počet kontrol spojených s domácimi štátnymi príslušníkmi. V Luxembursku je celkový počet kontrolovaných cudzích štátnych príslušníkov na cestách viac ako dvojnásobne vyšší ako počet kontrolovaných domácich štátnych príslušníkov. Aj v Slovinsku celkový počet cudzích štátnych príslušníkov kontrolovaných na cestách podstatne prekračuje počet kontrolovaných domácich štátnych príslušníkov. Pokiaľ ide o Českú republiku, počet zistených priestupkov je značne nízky, najmä vzhľadom na mimoriadne vysoký počet oznámených kontrolovaných pracovných dní. V súvislosti s rozčlenením kontrol domácich a cudzích štátnych príslušníkov je potrebné pripomenúť, že kontroly sa musia vykonávať na nediskriminačnom základe. 3. VZŤAHY A SPOLUPRÁCA MEDZI ČLENSKÝMI ŠTÁTMI Podľa článku 5 ods. 1 smernice 88/599/EHS o štandardných kontrolných postupoch mali členské štáty najmenej dvakrát ročne vykonať zosúladené akcie. Podľa článku 5 smernice 2006/22/ES o minimálnych podmienkach vykonávania nariadení (EHS) č. 3820/85 a (EHS) č. 3821/85 sa tento minimálny počet zosúladených kontrol od roku 2007 každoročne šesťnásobne zvyšuje. Len Rakúsko však výslovne oznámilo, že sa zúčastnilo na cezhraničných kontrolách. Tieto kontroly koordinovala organizácia Euro Control Route (ECR). Zosúladené kontroly sa vykonali spolu s nemeckým spolkovým úradom pre prepravu tovaru (Bundesamt für Güterverkehr –BAG). 4. POZNÁMKY A ZÁVERY 4.1. Návrhy členských štátov Členské štáty vo svojich národných správach nepredložili žiadne návrhy. 4.2. Poznámky Aj keď ustanovenia súvisiace s časmi vedenia vozidla a dobami odpočinku platia už takmer tridsať rokov, stále existuje určitý rozdiel vo výkone členských štátov pri ich presadzovaní. Škodí to cieľom posilniť bezpečnosť cestnej premávky, spravodlivú hospodársku súťaž a zlepšiť pracovné podmienky vodičov. Dňa 11. apríla 2007 nadobudli účinnosť nové právne ustanovenia nariadenia (ES) č. 561/2006 o čase jazdy a dobách odpočinku a dňa 1. mája 2006 ustanovenia smernice 2006/22/ES o minimálnych podmienkach vykonávania nariadení (EHS) č. 3820/85 a (EHS) č. 3821/85. Keďže digitálny tachograf je od mája 2006 povinný pre nové vozidlá, vykonateľnosť pravidiel týkajúcich sa času jazdy a dôb odpočinku sa podstatne zlepšila. Táto skutočnosť môže byť jedným z dôvodov mierneho zníženia celkového počtu oznámených priestupkov. Od nových ustanovení, ktoré nadobudli účinnosť v roku 2006 a v roku 2007, sa očakáva ďalšie zlepšenie. 4.2.1. Predkladanie údajov Nedostatok dochvíľnosti niektorých členských štátov pri poskytovaní informácií Komisii bráni vytvoreniu správy v skorom štádiu. Okrem toho, predkladanie údajov odchylne od štandardného formátu správ alebo neúplných údajov ďalej obmedzuje možnosť komplexne porovnať jednotlivé krajiny. Príslušné členské štáty by mali riešiť osobitné otázky súvisiace s presnosťou a hodnovernosťou údajov, podrobne opísané v kapitolách 2.1 a 2.2. Členským štátom sa pripomína, že predkladanie úplných správ podľa štandardného formátu správ je povinnosťou členských štátov vyplývajúcou z nariadenia (EHS) č. 3820/85. Zaviedol sa nový formát správy s cieľom zohľadniť vývoj pravidiel Spoločenstva týkajúcich sa časov jazdy a dôb odpočinku. Nové požiadavky oznamovania zavedené rozhodnutím Komisie z 22. septembra 2008[14] založené na nariadení (ES) č. 561/2006 o časoch jazdy a dobách odpočinku a smernici 2006/22/ES o minimálnych podmienkach vykonávania nariadení (EHS) č. 3820/85 a (EHS) č. 3821/85 sa týkajú najmä informácií o vnútroštátnych výnimkách udelených členskými štátmi podľa článku 13 ods. 1 nariadenia (ES) 561/2006 a podrobnejších údajov o vykonaných kontrolách vozidiel. Ďalej sa stanovuje aj formát správy o vykonávaní smernice 2002/15/ES. 4.2.2. Kontroly Väčšina členských štátov mala naďalej viac-menej stabilný počet kontrol. Rakúsko, Taliansko, Francúzsko a Španielsko zvýšili počet svojich kontrol, kým Luxembursko a Nemecko vykázali zníženie približne o 3 %. V predchádzajúcom sledovanom období správy Nemecko skontrolovalo 5,06 % všetkých pracovných dní, zatiaľ čo počas aktuálneho sledovaného obdobia správy iba 2,3 %. V Luxembursku sa podiel kontrolovaných pracovných dní znížil zo 4 % v rokoch 2003 – 2004 na 1,72 % počas aktuálneho sledovaného obdobia správy. Luxembursko vo svojej správe neposkytlo vysvetlenie, ale Nemecko uviedlo, že počet vozidiel, ktoré patria do rozsahu pôsobnosti nariadenia (EHS) č. 3820/85 a preto aj počet minimálnych kontrol sa od posledného sledovaného obdobia správy takmer zdvojnásobil. Takmer všetky členské štáty splnili základný štandard kontroly 1 % pracovných dní, pričom Rakúsko, Francúzsko, Nemecko, Taliansko, Poľsko a Španielsko prekročili hranicu 2 %. Niektoré členské štáty však nedodržali právne predpisy týkajúce sa minimálneho počtu pracovných dní, ktoré sa majú kontrolovať. Najmenej kontrol vykonal Cyprus (0,06 %), Portugalsko (0,17 %), Estónsko (0,65 %), Írsko (0,70 %), Holandsko (0,89 %) a Švédsko (0,97 %). So zreteľom na predchádzajúce sledované obdobie správy sa tieto členské štáty vyzývajú, aby v čo najkratšom čase prijali nevyhnutné opravné opatrenia. Portugalsko a Švédsko nesplnili svoje povinnosti týkajúce sa kontroly po druhýkrát za sebou (2003 – 2004: 0,21 % a 0,98 %). Holandsko, ktoré v predchádzajúcom sledovanom období správy splnilo hranicu 1 %, zaznamenalo vážny pokles. Na základe slabého výkonu uvedených krajín treba očakávať, že budú čeliť vážnym ťažkostiam pri dosahovaní novej hranice 2 %, ktorá je platná od 1. januára 2008 podľa ustanovení smernice 2006/22/ES o minimálnych podmienkach vykonávania nariadení (EHS) č. 3820/85 a (EHS) č. 3821/85. 4.2.3. Priestupky Všeobecne je možné konštatovať, že celkový počet zistených priestupkov sa znížil, aj keď nové členské štáty museli svoje správy predložiť prvýkrát[15]. Z analyzovaných údajov vyplýva, že v týchto členských štátoch sa počet zistených priestupkov zvýšil: v Rakúsku, Holandsku, Španielsku a Spojenom kráľovstve. Aj keď napríklad v Rakúsku a v Spojenom kráľovstve sa zvýšil aj celkový počet kontrol, v súvislosti s Holandskom sa tento počet znížil. V prípade Španielska sa počet zistených priestupkov takmer zdvojnásobil, aj keď celkový počet kontrolovaných pracovných dní v EÚ a vo Švajčiarsku sa zvýšil len o trochu viac ako o jednu pätinu. Keďže väčšina členských štátov oznámila zníženie počtu zistených priestupkov, znížil sa aj celkový počet zistených priestupkov. Kým za roky 2003 – 2004 členské štáty oznámili spolu 1 185 395 priestupkov, celkový počet priestupkov za roky 2005 – 2006 je 1 016 755 (Švajčiarsko oznámilo 14 913 priestupkov), napriek tomu, že regionálny rozsah nariadenia (EHS) 3820/85 sa v roku 2004 rozšíril pristúpením 10 nových členských štátov. Možný dôvod tohto vývoja môže spočívať v prvých kladných účinkoch zavedenia nového digitálneho tachografu, ktorý umožňuje lepšie vykonávanie a dodržiavanie sociálnych právnych predpisov v sektore cestnej dopravy. Je ťažké preskúmať vývoj medzi rokmi 2005 a 2006, pretože mnohé členské štáty nerozčlenili svoje správy, keďže rozčlenenie nie je povinné. Najčastejšie porušenie predpisov sa týkalo prestávok, pričom išlo o 41,81 % zo všetkých zistených priestupkov. V predchádzajúcom období sa prestávok týkalo iba 36,36 % všetkých zistených priestupkov. V období 2003 – 2004 predstavovali doby odpočinku najvyšší podiel na zistených priestupkoch (36,76 %). Pravdepodobnosť zistenia priestupku počas kontroly pracovných dní bola najväčšia na Slovensku (18,41), v Rumunsku (8,48) a v Nemecku (5,36), naopak osobitné nízke bolo riziko odhalenia v Lotyšsku (0,06), Litve (0,5) a Portugalsku (0,61). 4.2.4. Výklad nariadenia Rady č. 3820/85 a nariadenia Rady č. 3821/85 prostredníctvom rozsudkov Súdneho dvora Európskych spoločenstiev Od poslednej správy Súdny dvor Európskych spoločenstiev vyniesol tri rozsudky v súvislosti s nariadením (EHS) 3820/85. Prvý rozsudok bol vo veci C-372/03 z 15. septembra 2005 (Komisia Európskych spoločenstiev / Spolková republika Nemecko). Otázka nastolená na Súdnom dvore sa týkala skutočnosti, že Nemecko údajne porušovalo článok 5 ods. 1 písm. b) nariadenia 3820/85 tým, že vydávalo vodičské preukazy pre kategórie vozidiel C1 alebo C1+E vodičom mladším ako 18 rokov. Súdny dvor vyhlásil, že ani smernica 91/439 o vodičských preukazoch, ani nariadenie č. 3280/85 o harmonizácii niektorých právnych predpisov v sociálnej oblasti, ktoré sa týkajú cestnej dopravy, neustanovovali možnosť odchýlky od minimálneho veku 18 rokov nevyhnutného pre vydanie vodičských preukazov pre kategórie vozidiel C1 a C1+E. V inej veci, C-93/05 (Teemu Hakala / Oy L. Simons Transport Ab), ktorá sa týkala článku 10 nariadenia 3820/85 Súdny dvor dospel k záveru, že systém odmeňovania založený na uskutočnených vzdialenostiach je v rozpore s uvedeným ustanovením, okrem prípadov, keď takýto systém nemôže ohroziť bezpečnosť cestnej premávky. Je na vnútroštátnom súde, aby preskúmal, či vzhľadom na všetky okolnosti prípadu vo veci samej, ide o taký prípad. Vo veci C-128/04 zo 17. marca 2005 (Raemdonck a Raemdonck Janssens) Súdny dvor Európskych spoločenstiev vyniesol rozsudok, že výrazy „materiál alebo vybavenie“ uvedené v článku 13 ods. 1 písm. g) nariadenia č. 3820/85 o harmonizácii niektorých právnych predpisov v sociálnej oblasti, ktoré sa týkajú cestnej dopravy, treba vykladať tak, že sa nevzťahujú výlučne na „náradie a prístroje“, ale že zahŕňajú aj tovar, ako sú stavebné materiály alebo káble, potrebné na vykonanie prác, ktoré súvisia s hlavnou činnosťou vodiča predmetného vozidla. Takáto činnosť, ktorá na účely článku 13 ods. 1 písm. g) nemôže pozostávať z vedenia vozidla, musí tvoriť hlavnú činnosť tohto vodiča a nie hlavnú činnosť príslušného podniku. 4.2.5. Zmeny a doplnenia právnych predpisov Nové nariadenie (ES) č. 561/2006 o časoch jazdy a dobách odpočinku nadobudlo účinnosť 11. apríla 2007 okrem tých ustanovení, ktoré sa týkali digitálneho tachografu, ktoré nadobudli účinnosť skôr, a to 1. mája 2006. V tomto nariadení sa objasňujú a aktualizujú 20 ročné právne predpisy. Jeho cieľom je zlepšiť bezpečnosť cestnej premávky, pracovné podmienky vodičov a spravodlivú hospodársku súťaž v rámci členských štátov. Okrem zlepšenia sociálnych a bezpečnostných podmienok, nové opatrenia zabezpečujú prísne a harmonizované vymáhanie týchto pravidiel. V nariadení sa posilňujú ustanovenia týkajúce sa záväzkov zamestnávateľa a pripravuje základňa pre spoločné sankcie v súvislosti s vážnymi priestupkami. Nová smernica 2006/22/ES o minimálnych podmienkach vykonávania nariadení (EHS) č. 3820/85 a (EHS) č. 3821/85, a o zrušení smernice 88/599/ES, nadobudla účinnosť 1. mája 2006 a konečný termín transpozície bol stanovený na 1. apríla 2007. Novou smernicou sa zvyšuje požadované minimálne množstvo kontrol postupne z 1 % celkových dní odpracovaných vodičmi z povolania na 3 % v roku 2010. V rámci tohto celkového podielu sa mení minimálny podiel venovaný kontrolám na cestách z 15 % na 30 % a pomerná časť kontrol v prevádzkových priestoroch sa zvyšuje z 25 % na 50 %. 4.2.6. Závery Počas sledovaného obdobia správy sa zaznamenalo mierne zníženie počtu priestupkov. Kým celkový počet zistených priestupkov v predchádzajúcom sledovanom období bol 1 185 395, celkový počet zistených porušení v období 2005 – 2006 bol 1 016 755. Ďalšia správa ukáže, či toto hodnotenie predstavuje trvalo udržateľný trend. V budúcej správe by mali byť kladné účinky nových právnych predpisov, najmä digitálneho tachografu, úplne merateľné. Pri 425 195 zaznamenaných porušeniach alebo 41,81 % všetkých zistených priestupkov je najkritickejším bodom dodržiavanie prestávok. Počas posledného sledovaného obdobia správy najväčšie obavy vyvolávalo nedodržiavanie dôb odpočinku. Najdôležitejšie je efektívne uplatňovanie pravidiel o čase jazdy, prestávkach a dobách odpočinku. Komisia preto požaduje od všetkých tých členských štátov, ktoré ešte nespĺňajú nové ustanovenia týkajúce sa zvýšenej intenzity kontrol, aby zvýšili počet kontrol. Navyše je zvýšenie počtu zosúladených kontrol a kooperatívnych iniciatív na podporu výmeny informácií a zamestnancov medzi členskými štátmi povinné. Tieto akcie prispejú k posilneniu činností presadzovania práva a povedú k harmonizovanému a lepšiemu vykonávaniu ustanovení nariadenia. Nasledujúca správa bude zahŕňať sledované obdobie 2007 – 2008. Bude prvou správou v rámci nového nariadenia (EHS) č. 561/2006 o časoch jazdy a dobách odpočinku. Od členských štátov sa vyžaduje, aby zabezpečili odovzdanie správ najneskôr do 30. septembra 2009. Nie všetky členské štáty dosiahli stanovenú minimálnu úroveň kontroly dní odpracovaných vodičmi. Vzhľadom na to, že väčšina členských štátov, ktoré splnili svoju zákonnú povinnosť, prekročila prahovú hodnotu tesne, Komisia odporúča členským štátom, aby zvýšili svoje úsilie, pretože množstvo kontrol požadované zákonom je stanovené tak, že sa do roku 2010 prakticky strojnásobí na úroveň 3 %. Z hľadiska spravodlivej hospodárskej súťaže, rovnakých sociálnych štandardov a bezpečnosti cestnej premávky je nevyhnutné, aby všetky členské štáty dodržiavali ustanovenia týkajúce sa počtu kontrol.[pic][pic][pic][pic][pic][pic][pic][pic][pic] [1] Nariadenie Rady (EHS) č. 3820/85 z 20. decembra 1985 o harmonizácii niektorých právnych predpisov v sociálnej oblasti, ktoré sa týkajú cestnej dopravy, Ú. v. ES L 370, 31.12.1985, s. 1. [2] Smernica Rady 88/599/EHS z 23. novembra 1988 o štandardných kontrolných postupoch pre vykonávanie nariadenia (EHS) č. 3820/85 o harmonizácii určitých sociálnych právnych predpisov, týkajúcej sa cestnej dopravy a nariadenia (EHS) č. 3821/85 o záznamovom zariadení v cestnej doprave, Ú. v. ES L 325, 29.11.1988, s. 5. [3] Smernica Európskeho parlamentu a Rady 2002/15/ES z 11. marca 2002 o organizácii pracovnej doby osôb vykonávajúcich mobilné činnosti v cestnej doprave, Ú. v. ES L 80, 23.3.2002, s. 35. [4] Nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85, Ú. v. EÚ L 102, 11.4.2006, s. 1. [5] Smernica Európskeho parlamentu a Rady 2006/22/ES z 15. marca 2006 o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú činností cestnej dopravy, a ktorým sa zrušuje smernica Rady 88/599/EHS, Ú. v. EÚ L 102, 11.4.2006, s. 35. [6] Rozhodnutie Komisie z 22. februára, ktorým sa navrhuje štandardné tlačivo podľa článku 6 smernice Rady 88/599/EHS o cestnej doprave, Ú. v. ES L 72, 25.3.1993, s. 33. [7] Správa zahŕňa iba rok 2006. [8] Francúzsko nerozlišuje medzi domácimi štátnymi príslušníkmi a cudzími štátnymi príslušníkmi a medzi inými členskými štátmi a tretími krajinami, ale medzi osobami s riadnym pobytom vo Francúzsku a osobami s riadnym pobytom v inej krajine. V tabuľke sa osoby s riadnym pobytom vo Francúzsku uvádzajú ako domáci štátni príslušníci a osoby s riadnym pobytom v inom štáte ako cudzí štátni príslušníci. [9] Členský štát neodovzdal údaje; z tohto dôvodu sa číslo prevzalo z predchádzajúceho sledovaného obdobia. [10] Nariadenie Rady (EHS) č. 881/92 z 26. marca 1992 o prístupe na trh v preprave tovarov cestnou dopravou v rámci Spoločenstva na územie alebo z územia členského štátu alebo pri prechode cez územie jedného alebo viacerých členských štátov, Ú. v. ES L 95, 9. 4. 1992, s. 1. [11] Do tejto tabuľky sa nezahrnuli priestupky zaznamenané policajnými a sociálnymi inšpektormi, pretože neboli náležite rozčlenené. [12] Číselné údaje sa týkajú prepravy tovaru a osobnej dopravy. [13] Členské štáty neodovzdali tieto údaje. [14] Rozhodnutie Komisie z 22.IX.2008, ktorým sa navrhuje štandardné tlačivo podľa článku 17 nariadenia (ES) č. 561/2006, (C(2008)5123 v konečnom znení) [15] Kvalita údajov, ktoré poskytla väčšina členských štátov, je dostatočná. Grécko rovnako ako za obdobie 2003 – 2004 neodovzdalo žiadne údaje. Dánsko odovzdalo neúplné údaje v súvislosti s cudzími štátnymi príslušníkmi. V prípade Slovinska neexistovalo jasné oddelenie domácich štátnych príslušníkov od štátnych príslušníkov členských štátov EÚ a štátnych príslušníkov tretích krajín v rámci sektorov osobnej dopravy a prepravy tovaru.